b'\n_START_ARTICLE_\n\xc4\x8crna detelja\n_START_SECTION_\nOpis\n_START_PARAGRAPH_\n\xc4\x8crna detelja je trajnica s koreniko, ki zraste od 20 do 40 cm v vi\xc5\xa1ino. Ima sede\xc4\x8de cvetove, ki so dolgi od 12 do 15 mm in so brez podpornih listov. Ven\xc4\x8dni listi so vijoli\xc4\x8dno-rde\xc4\x8de barve. \xc4\x8ca\xc5\xa1na cev in zobci so pora\xc5\xa1\xc4\x8deni z drobnimi dla\xc4\x8dicami, zdru\xc5\xbeeni pa so v gosta kroglasta socvetja. Listi so narobejaj\xc4\x8dasti ali sr\xc4\x8dasti, rastejo pa iz enega sredi\xc5\xa1\xc4\x8da po trije naenkrat. Posamezen listi\xc4\x8d je dolg od 15 do 30 mm, \xc5\xa1irok pa od 2 do 15 mm.\n_START_SECTION_\nRaz\xc5\xa1irjenost in uporabnost\n_START_PARAGRAPH_\n\xc4\x8crna detelja je zelo raz\xc5\xa1irjena krmna rastlina, ki jo kmetje sejejo po njivskih strni\xc5\xa1\xc4\x8dih, da obogatijo zemljo z du\xc5\xa1ikom.'